การสร้างชุดฝึกทักษะการบรรเลงกีตาร์คลาสสิกโดยใช้ดนตรี ประกอบสำหรับนักเรียนโรงเรียนดนตรี SIIX Studio
Creating a classical guitar playing playing skills training kit using music for students of SIIX Studio Music School
วันเฉลิม มีตำเนิน
โน้ตดนตรีกีตาร์ -- การเรียนการสอน
ดนตรี -- การเรียนการสอน -- ไทย
กีตาร์ -- การเรียนการสอน -- ไทย
งานวิจัยนี้ มีวัตถุประสงค์เพื่อ 1) สร้างชุดฝึกทักษะการบรรเลงกีตาร์คลาสสิกโดยใช้ดนตรีประกอบสำหรับนักเรียนโรงเรียนดนตรี SIIX Studio 2) ศึกษาประสิทธิภาพของชุดฝึกทักษะ และเปรียบเทียบผลสัมฤทธิ์ของผู้เรียนทางด้านปฏิบัติกีตาร์คลาสสิกก่อน และหลังเรียนจากการใช้ชุดฝึกทักษะการบรรเลงกีตาร์คลาสสิกโดยใช้ดนตรีประกอบสำหรับนักเรียนโรงเรียนดนตรี SIIX Studio และ 3) เพื่อศึกษาความพึงพอใจต่อการใช้ชุดฝึกทักษะการบรรเลงกีตาร์คลาสสิกโดยใช้ดนตรีประกอบสำหรับนักเรียนโรงเรียนดนตรี SIIX Home Studio ประชากรที่ใช้ในการวิจัยครั้งนี้ ได้แก่ นักเรียนกีตาร์คลาสสิกที่มีอายุ 12 - 15 ปี ของโรงเรียน SIIX Studio จำนวน 10 คน ในเดือน มกราคม - เมษายน ปี 2567 จากผลการวิจัยพบว่า ชุดฝึกทักษะมีการแบ่งออกเป็น 3 หน่วยการเรียนรู้ มีแบบฝึกหัดย่อยจำนวน 9 แบบฝึกหัด ประกอบไปด้วย โน้ตเพลงแบบฝึกหัด รูปภาพสาธิตการบรรเลง และดนตรีประกอบการบรรเลง ในด้านการทดสอบระหว่างเรียนและหลังเรียน (E1/E2) เพื่อหาค่าประสิทธิภาพของชุดแบบฝึกทักษะ พบว่า มีค่าเฉลี่ยร้อยละ 84.33/80.50 ซึ่งสูงกว่าเกณฑ์มาตรฐานตามที่งานวิจัยได้กำหนดไว้คือร้อยละ 80/80 ด้านการเปรียบเทียบผลสัมฤทธิ์ก่อนและหลังเรียนด้วยการใช้ชุดฝึกทักษะ พบว่า ผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ 0.5 ด้านความพึงพอใจหลังจากการใช้ชุดฝึกทักษะ พบว่า กลุ่มตัวอย่างมีความพึงพอใจในภาพรวมของการใช้ชุดฝึกทักษะอยู่ในระดับมากที่สุด มีค่าเฉลี่ยรวมทุกด้านอยู่ที่ 4.6 คำสำคัญ : ชุดฝึก, ดนตรีประกอบ, กีตาร์คลาสสิก
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ณัฐศรัณย์ ทฤษฎิคุณ
วรินธร สีเสียดงาม
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต